הטבח בכפר עזה

הטבח בכפר עזה בוצע על ידי ארגון הטרור חמאס ומחבלים פלסטינים נוספים, בבוקר יום שבת, 7 באוקטובר 2023, שמחת תורה, כ"ב בתשרי ה'תשפ"ד, בקיבוץ כפר עזה הסמוך לגדר הגבול בצפון רצועת עזה, כחלק ממתקפת הפתע על ישראל. בטבח נרצחו 64 בני אדם ונחטפו 19 מבני הקיבוץ על ידי החמאס, בהם משפחות שלמות, נשים וילדים. במהלך הטבח, המחבלים בזזו והציתו את בתי הקיבוץ ואת התושבים. בנוסף, חלק מהאלימות המינית במתקפת הפתע אירעה בכפר עזה. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: אוסף אנקדוטות. לקיבוץ כפר עזה חדרו 140 מחבלים לצד אזרחים עזתים מכמה פרצות שפרצו בגדר. המחבלים השתלטו על הקיבוץ וטבחו בתושביו, בהם משפחות שלמות. תושבים אחרים נחטפו בידי המחבלים לרצועת עזה. אחדים מהתושבים הסתתרו בארונות וכך ניצלו. כיתת הכוננות בפיקודו של טל אילון יצאה לקראת המחבלים וניהלה איתם קרבות באזורים שונים בקיבוץ. בקרבות נהרגו שבעה מחבריה, בהם אילון עצמו. רוב ההרוגים מקרב חברי כיתת הכוננות נהרגו סמוך לנשקייה של הקיבוץ, לאחר שהמחבלים, שהיו בידם מפות ומידע מוקדם אודות מיקום הנשקייה, הציבו מארב במבנה סמוך לנשקייה והפכו את השטח הסמוך אליה לשטח השמדה. חלק מהחברים שלא נהרגו חזרו לבתיהם להגן על משפחתם לאחר שהבינו כי אין סיכוי לנהל קרב מול עשרות רבות של מחבלים וללא נוכחות של צה"ל בקיבוץ. צלם ynet רועי עידן, שהתגורר בקיבוץ, צילם בזמן אמת את החדירה לקיבוץ באמצעות מצנחי רחיפה. דקות לאחר מכן מחבלים רצחו את אשתו סמדר (שעבדה בשב"כ). לאחר מכן המחבלים ירו לעברו ולעבר ביתו בת ה-3, אביגיל. הם פגעו בו ואילו אביגיל נמלטה. עידן הוגדר תחילה כנעדר, אולם בהמשך זוהתה גופתו. אביגיל הגיעה לבית השכנים, משפחת ברודץ', שאבי המשפחה היה אחד מחברי כיתת הכוננות, ובהבחינו בה הכניס אותה לביתו ויצא לכיוון נשקיית הקיבוץ. בהמשך חדרו המחבלים לבית המשפחה וחטפו לרצועת עזה את אביגיל, את ילדי משפחת ברודץ' ואת אם המשפחה. בזמן זה האב אביחי ניסה לגונן על היישוב, במסגרת תפקידו בכיתת הכוננות. אביגיל נותרה בשבי עם משפחת ברודץ' עד שב-26 בנובמבר שוחררו בעסקת שחרור החטופים. שני ילדיו של עידן, מיכאל ועמליה, ניצלו כאשר התחבאו שעות רבות בתוך ארון בגדים. תושב הקיבוץ תא"ל ישראל שומר, מפקד עוצבת המפץ, יצא מביתו חמוש בסכין. לאחר שהשיג רובה סער, ניהל קרבות עם מחבלים במשך שעות ארוכות, ואף הנחה כוחות שונים של צה"ל שהגיעו לקיבוץ. הזמרת שי-לי עטרי ובעלה יהב וינר, תושבי הקיבוץ, התחבאו בביתם בזמן הטבח יחד עם בתם הפעוטה בת החודש. מחבל ניסה לפרוץ את חלון הממ"ד בו התחבאו. שי-לי ברחה לבית השכנים בעוד יהב יצא להדוף את המחבל ונרצח. בתחילה הוכרז כנעדר אך גופתו זוהתה ב-11 באוקטובר 2023. שי-לי התבשרה על כך בזמן ראיון לסקיי ניוז. הצלמת והפעילה החברתית בתיה הולין, המתגוררת בקיבוץ, קיבלה טלפון מהשותף העזתי שלה לתערוכה שהציגו בפברואר 2023 בשם "בינינו", שניסה לשאוב אינפורמציה לגבי תנועת הצבא בכפר עזה. הולין הבינה מייד שהוא בגד בה ושיתף פעולה עם המחבלים. עדי ראייה מהקיבוץ העידו כי שהו בממ"ד כ-20 שעות רצופות, ובצאתם מביתם להתפנות ממנו ראו גופות רבות פזורות ברחבי הקיבוץ, וכן כלי רכב שרופים. גופות רבות של מחבלים נמצאו בטנדרים שבהם הגיעו. בחלק מהמקרים העלו המחבלים את הבתים בקיבוץ באש ותושבים נשרפו בעודם בחיים. בחילוץ האזרחים השתתפו שוטרים מיחידת הגדעונים ולוחמי שב"כ. בעסקת החטופים שוחררו 11 חטופים מחברי הקיבוץ. ב-16 בדצמבר נורו בעזה למוות בשוגג בידי צה"ל שניים מחטופי הקיבוץ - יותם חיים ואלון שמריז, לאחר שהצליחו להימלט משוביהם במשך מספר ימים. בסביבות השעה 8:00 בבוקר הגיעו כוחות מחטיבת עוז ומחטיבת הצנחנים (ומסיירת נח"ל) אל כפר עזה, ובהמשך גם מגדודי רותם וצבר של חטיבת גבעתי וגדוד 71 של חטיבה 55 (חטיבת צנחנים במילואים). בקיבוץ החלו קרבות ממושכים שארכו מעל ל-30 שעות עד טיהור הקיבוץ ממחבלים. בקרבות נהרגו לוחמים מסיירת מטכ"ל, מיחידת דובדבן, מיחידת מגלן, מגדוד צבר של גבעתי, מגדוד 202 של הצנחנים ומסיירת נח"ל. עלה חשד למנהרת טרור פעילה מעזה לשטח הקיבוץ. אחת הפלוגות קיבלה הוראה לכבוש את כפרית (מפעל בקיבוץ) כי היה מידע מודיעיני על מחבלים שהיו שם. הפלוגה פרצה למפעל מכיוון הפרדס ונורתה אליהם אש. חיל האוויר, בעזרת מסוקי קרב, פתח ציר עם פצצות תאורה. הם כבשו את המפעל וטיהרו אותו ממחבלים. מתחקיר מהלך הקרב, כפי שתיארו אותו לוחמי צה"ל שהגיעו לקיבוץ, עלה כי מול כפר עזה נפרצו לפחות שלוש פרצות בגדר הגבול, ודרכן זרמו עשרות רבות של מחבלים מ"גדוד שג'אעייה" של חמאס. הם תקפו מארבעה כיוונים ופוצצו שער בגדר הקיבוץ. פלוגת מסלול של סיירת נח"ל לקראת סיום מסלול, שתפסה שבת כוננות ביחידת האם בבסיס בית ליד, הוקפצה בשבת ונכנסה לכפר עזה ב-3 בצהריים, שם נלחמה 60 שעות. לוחמי הפלוגה הרגו 7 מחבלים וחילצו משפחות ממחבלים. בלילה השני של הלחימה, חצה את הגבול כוח של כ-20 מחבלים המצויד ברובי סער ומטולי RPG וניסה לבצע מתקפה נוספת על הקיבוץ. כוח המורכב מ-2 מחלקות מגדוד 71 של חטיבה 55 חיסל את המחבלים תוך כדי קרב יריות בסמוך לגדר הקיבוץ. אחד הלוחמים שנהרג בקרב היה סרן אור יוסף רן (בנו של אברי רן), מאיתמר בשומרון, מפקד צוות ביחידת דובדבן. כמחווה, ביקרו תושבי קיבוץ כפר עזה אצל משפחת רן בחוות גבעות עולם והשאירו תעודת הוקרה על גבורת הבן, שנפל בהגנת הקיבוץ. האב השכול כתב: "ראה את הגדלות של הקיבוצניקים. הגיעו לחוה... והשאירו את התעודה הזאת. אנשים שעברו אסון נורא ומוצאים כוחות נפש להיות שותפים בצער אחרים...". מדיה וקבצים בנושא הטבח בכפר עזה בוויקישיתוף מפת טבח 7 באוקטובר רשימת אזרחים שנרצחו בכפר עזה בחודש אוקטובר 2023, באתר "לעד" של המוסד לביטוח לאומי כאן, כפר עזה - פרויקט הנצחה דיגיטלי, באתר כאן 360 7.10 ynet והסוכנויות, הזוועה בכפר עזה בראש הכותרות בעולם: "טבחו בילדים, זה גיהינום", באתר ynet, 11 באוקטובר 2023 ברוך קרא, גן העדן הפך לגיהנום: "שכונת הצעירים נמחקה לחלוטין", באתר חדשות 13, 19 באוקטובר 2023 אלי סניור, לוחמי יחידת העילית פוגשים את האזרחים שהצילו: "זו העבודה שלנו", באתר חדשות 13, 17 באוקטובר 2023 יואב זיתון, "ילדים בכו בממ"ד. ירינו עד שלא שמענו כלום" | צפו בחקירת מחבל מהטבח, באתר ynet, 1 בנובמבר 2023 אופיר יונתן, גם 12 שבועות אחרי, בכפר עזה עדיין 7 באוקטובר, באתר ynet, 29 בדצמבר 2023 איתי אילנאי, בוכריס הקליד בווטסאפ "לוודא כוננות" - ואז התחיל הכאוס: 7 באוקטובר של מגלן, דקה אחרי דקה, באתר ישראל היום, 15 בפברואר 2024 אנשיל פפר, פינוי הגופות מכפר עזה חושף את ממדי הטבח האדירים בקיבוץ, באתר הארץ, 10 באוקטובר 2023 משה גלעד, היא תיעדה כל יום את שבילי קיבוצה. ואז פרצה המלחמה, באתר הארץ, 18 באוקטובר 2023 ממדי הזוועה נחשפים: צוות כאן חדשות בתיעוד ראשון מהטבח בכפר עזה, סרטון בערוץ "כאן | חדשות - תאגיד השידור הישראלי", באתר יוטיוב (אורך: 03:58) ארבעה נגד עשרות מחבלים: התיעוד המדהים של הכוח הקטן שנכנס לכפר עזה, סרטון בערוץ "כאן | חדשות - תאגיד השידור הישראלי", באתר יוטיוב (אורך: 11:50) זמן אמת עונה 8 | פרק 5 - כיתת כוננות, לא לירות, סרטון בערוץ "כאן 11 - תאגיד השידור הישראלי", באתר יוטיוב (אורך: 59:06) Al-Qassam fighters engage IOF on seven fronts outside Gaza: Statement | Al Mayadeen English, web.archive.org, ‏2023-10-08 מתן וסרמן, ‏הטרגדיה של האלוף במיל' דורון אלמוג: "שישה מבני משפחתי נרצחו בכפר עזה", באתר מעריב אונליין, 9 באוקטובר 2023 גל גנות, זיו קורן, "נאחזים בתקווה שנחזור לעצמנו, עם הצלקות" | מסע מתועד של משפחה מהעוטף, באתר ynet, 23 באפריל 2024 אופיר יונתן, גם 12 שבועות אחרי, בכפר עזה עדיין 7 באוקטובר, באתר ynet, 29 בדצמבר 2023 "הם אנסו - וחתכו את הנשים": התחקיר המטלטל, והעדויות על זוועות מחבלי חמאס, באתר וואלה, 28 בדצמבר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) חזקי גולדמן, ‏יותר גרועים מדאע"ש: הזוועות של חמאס בכפר עזה נחשפים לראשונה • תיעוד, באתר JDN‏, 10 באוקטובר 2023 כאן, כפר עזה - פרויקט הנצחה דיגיטלי, באתר כאן 360 7.10 מתן צורי, ליאור אל-חי, צלם ynet תיעד את המחבלים חודרים לקיבוץ שלו. הוא נעדר עם בתו הקטנה, אשתו נרצחה. הילדים הסתתרו בארונות, באתר ynet, 9 באוקטובר 2023 גיל משעלי, ‏צלם ynet רועי עידן בין הנעדרים, אשתו נרצחה בידי מחבלים, באתר ‏מאקו‏, 9 באוקטובר 2023 Hamas surprise attack out of Gaza stuns Israel and leaves hundreds dead in fighting, retaliation, AP News, ‏7 באוקטובר 2023 (באנגלית) ערן נבון, "נהיה חזקים בשביל אבא, תמיד": משפחת אילון איבדה את האב טל, אבל לא את מורשתו, באתר ישראל היום, 19 באוקטובר 2023 זמן אמת עונה 8 | פרק 5 - כיתת כוננות, לא לירות, סרטון בערוץ "כאן 11 - תאגיד השידור הישראלי", באתר יוטיוב (אורך: 59:06) סמדר מור עידן ז"ל, באתר שירות הביטחון הכללי 14 חטופים נוספים משתחררים - אלה סיפוריהם, באתר ‏מאקו‏, 26 בנובמבר 2023 בתו נחטפה ואישתו נרצחה: צלם העיתונות נעדר לאחר שתיעד את המחבלים, באתר ערוץ 7, 9 באוקטובר 2023 מתן צורי, צלם ynet רועי עידן נרצח בטבח בכפר עזה עם אשתו סמדר, הבת הקטנה נעדרת, באתר ynet, 18 באוקטובר 2023 יואב לימור, "ראיתי את מצנחי הרחיפה ואמרתי ליפעת: 'כנסו לממ"ד ותנעלו, זאת פשיטה'. לקחתי את הסכין ויצאתי", באתר ישראל היום, 1 בדצמבר 2023 רן בוקר, הזמרת שי-לי עטרי: "שיה בת החודש לא אכלה 27 שעות. בכל בכי שלה מחבלים ירו לעברנו", באתר ynet, 9 באוקטובר 2023 תום נחום, מזעזע: קיבלה את ההודעה על מות בעלה מול המצלמות, באתר אייס, 11 באוקטובר 2023 מטורף: תושבת עוטף עזה גילתה שהשותף שלה מחבל חמאס, באתר "סרוגים", 9 בדצמבר 2023 משה גלעד, בתיה הולין תיעדה כל יום את שבילי קיבוצה. ואז פרצה המלחמה, באתר הארץ, 18 באוקטובר 2023 Gaza War Diary: 17 DECEMBER 2023, Naomi Ragen נעמי רגן, ‏17 בדצמבר 2023 (באנגלית) יניר יגנה‏, שחיטה וטבח: "הקיבוץ שהיה גן עדן הפך לגיהינום", באתר וואלה, 9 באוקטובר 2023 אנשיל פפר, פינוי הגופות מכפר עזה חושף את ממדי הטבח האדירים בקיבוץ, באתר הארץ, 10 באוקטובר 2023 "כשאתה מבין מה קרה, האשמה הופכת לגדולה יותר וכך גם הכעס. אני רוצה תשובות", באתר ‏מאקו‏, 12 באוגוסט 2024 כך התרחש הקרב הקשה ביותר - הקרב בכפר עזה, סרטון בערוץ "חדשות 13", באתר יוטיוב (אורך: 6:12), 19 באוקטובר 2023 לילך שובל, סוגרים מעגל: לוחמי גדוד "צבר" שנלחמו בכפר עזה ב-7 באוקטובר - בלב השכונה ממנה יצאו המחבלים לטבח, באתר ישראל היום, 26 בדצמבר 2023 כתבי ynet, הקרב הקשה בכפר עזה נמשך: "הסיוט הכי גדול של תושבי העוטף התגשם", באתר ynet, 8 באוקטובר 2023 סמל עמיחי ונינו, נכדו של מייסד היישוב היהודי בחברון הרב משה לוינגר, נפל בקרב, באתר ערוץ 7, 10 באוקטובר 2023 יואב זיתון, מפקד דובדבן: "לא נזוז מעזה עד שחמאס יושמד, זו הבטחה של כל היחידה", באתר ynet, 14 באוקטובר 2023 קובי פינקלר, דובר צה"ל: מחבלים עדיין פועלים בעוטף עזה, חשד למנהרה בקיבוץ כפר עזה, באתר ערוץ 7, 9 באוקטובר 2023 אילנה קוריאל, החייל שהבין שמשפחת ברודץ' נחטפה: 'אמרתי 'זו חטיפה!' - ואמרו לי לא להתעסק בזה", באתר ynet, 27 בנובמבר 2023 חנן גרינווד, "גבורת לוחמי דובדבן: אור נהרג בהיתקלות בכפר עזה – כשלחם לצד אחיינו", באתר ישראל היום, 8 באוקטובר 2023 תעודת חברי קיבוץ כפר עזה, עמית סגל, ברשת טלגרם, 29 בינואר 2024